Ninxha

Një ninxha () ose shinobi () ka qenë luftëtar në kohën Japonia feudale, që përdoreshin për spiunazh, si vrasës dhe marrës informacionesh. Disa dokumente thonë se ninxhat ishin një bashkësi budiste të cilët ishin në kërkim të nirvanës (). Ninxhat i kanë qenë kushtuar zhvillimit të shpiunazhit, i cili erdhi nga Kina.

Ninxha ndryshe janë quajtur edhe "ushtarët e territ". Ninxhat janë zhvilluar në provincën Iga të Japonisë qendrore në shekullin e XV deri në shekullin e XVII. Në kodrat e kësaj province janë ushtruar njerëzit e manastireve, ushtarë të arratisur nga Kina dhe fshatarët e thjeshtë për të vrarë, spiunuar dhe për tu vetëmbrojtur. Njerëzit e thjeshtë mendonin se ninxhat ishin demonë mali, sepse jetonin nëpër kodra, në fshatra të fortifikuara mirë. Një fshat i fortifikuar ishte i rrethuar me mure të larta. Jashtë mureve kishte ara orizi të cilët ishin si labirinte për sulmuesit dhe shërbenin për përfitimin e ushqimit. Rreth një fshati ishte edhe gjithmonë një lumë i cili e bënte edhe më të rëndë depërtimin në të.

Brenda mureve të fshatit kanë jetuar fëmijët, gratë dhe burrat të cilët nuk ishin në elitën e ninxhave. Jashtë mureve të fshatit dhe në fund të arave të orizit kanë jetuar shinobit me përvojën më të madhe, për ti mbrojtur arat dhe fshatin. Për ninxhat ka shumë legjenda dhe thënie të cilat janë edhe gati të vërteta, si p.sh.: ninxhat kanë mundur të ecin mbi ujë, ata kanë mundur të fluturojnë dhe janë bërë të padukshëm.

Për ninxhat gati nuk ka dokumente historike fare. Por ekzistojnë tekste të fshehura të shkruajtura në shekullin e XVII për mësimin e ninxhave. Tre tekstet më të njohura janë Bansenshukai, Shoninki dhe Ninpiden. 

 Themelet e shpiunazhit japonez 
Hulumtimi i artit të shpiunazhit, themelimi dhe funksioni nuk është lehtë të bëhet, sepse fshehtësia absolute ishte dhe është një ndër pjesët kryesore të saj. Taktikanti ushtarak kinez Sun Tzu i kushtoi një kapitull të veçantë shpiunazhit në librin e tij Arti i Luftës. Ky libër kishte mundur të vinte në Japoni që prej shekullit të dytë nga emigrantët kinezë dhe të integrohej në strukturat kryesore të luftës dhe artit ushtarak Buxhutsu.

Princi Shotoku Taishi (593-622) ishte udhëheqësi i parë, i cili filloi ta përdorë shpiunazhin për përfitime në luftë. Emri Ninxhutsu ose edhe Shinobi-no-xhutsu ndoshta e ka prejardhjen nga koha e tij. Nga periudha Heian (794-1192) filloi që ninxhutsu të përdorej si pjesë e strategjisë ushtarake të Bushit dhe të specializohet.

 Ninxha të famshëm 
Në historinë japoneze ka shumë njerëz të cilët konsiderohen si ninxha. Shpesh tregimet për ta janë të romantizuara dhe nuk mund të bëhet dallimi ndërmjet legjendës dhe të vërtetës.

 Fuma Kotaro: Disa persona të cilët shërbenin për familjen Hoxho dhe drejtuan atje shumë trupe luftuese.
 Ishikawa Goemon: Hajdut dhe hero i popullit japonez të Mesjetës.
 Sarutobi Sasuke: Sipas legjendes ishte ninxha me prejardhje nga Koga i cili punoi për Sanada Jukimuran.
 Hatori Hanzo: Ninxha më i njohur i Japonisë, ishte nga Iga. Punoi për Tokugawa Ieyasu në mbrojtje kundër spiunazhit.

 Në kulturën popullore 
Ninxha shfaqet në shumë forma të mediave popullore japoneze dhe perëndimore, duke përfshirë libra, seriale e televizive, animacion, filma, video lojëra, anime, manga dhe libra komike amerikanë. Nga Japonia e lashtë deri në mediat moderne botërore, përshkrimet popullore variojnë nga ato realiste tek ato fantastike të ekzagjeruara, si thelbësore, ashtu edhe estetike.

 Literatura 
 Roland Habersetzer: Die Krieger des alten Japan. Berühmte Samurai, Rōnin und Ninja. 1. Auflage. Palisander, Chemnitz 2008, ISBN 978-3-938305-07-2 (enthält u. a. sowohl auf historischen Quellen beruhende authentische Ninja-Erzählungen als auch anekdotische Ninja-Geschichten). Shinobi eshte një ninxha forcë të mbinatyrshme, që kishte një forcë shumë të madhe. Çdo ninxha shinobi kalon nivelet e ndryshme dhe disa prej tyre zhgjedhen në fund hokage sipas filmit japonez të Naruto Uzumakit.


Kategoria:Japonezë sipas profesionit
Kategoria:Spiunazh
Kategoria:Fjalë dhe shprehje japoneze
Kategoria:Japonia feudale
Kategoria:Vrasës
Kategoria:Spiunë